Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/002 BE/Carsid, Belgia) /* COM/2014/0553 final */





PERUSTELUT EHDOTUKSEN TAUSTA 1. Euroopan globalisaatiorahastosta (EGR) sellaisille hakemuksille, jotka esitettiin 31. joulukuuta 2013 mennessä, myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[1], jäljempänä ’EGR-asetus’. 2. Belgia toimitti 2. huhtikuuta 2013 hakemuksen EGF/2013/002 BE/Carsid EGR:n rahoitustuen saamiseksi Carsid SA:n, jäljempänä ’Carsid’[2], Marcinellessa Charleroin lähellä sijaitsevan tuotantolaitoksen sulkemiseen liittyvien työntekijävähennysten seurauksena.[3] Hakemusta täydennettiin lisätiedoin 4. heinäkuuta 2014 asti. 3. Tutkittuaan hakemuksen komissio on tullut EGR-asetuksen sovellettavien säännösten mukaisesti siihen tulokseen, että edellytykset rahoitustuen saamiseksi EGR:ltä täyttyvät. HAKEMUKSEN TIIVISTELMÄ EGR-hakemus: || EGF/2013/002 BE/Carsid Jäsenvaltio: || Belgia Hakemuksen jättämispäivä: || 2.4.2013 Toimintakriteeri: || EGR-asetuksen 2 artiklan a alakohta Ensisijainen yritys: || Carsid SA Toimittajien ja jatkojalostajien määrä: || 0 Viiteajanjakso: || 28.9.2012–28.1.2013 Päivämäärä, jona yksilöllisten palvelujen tarjoaminen tuen kohteena oleville työntekijöille aloitettiin: || 1.10.2012 Viiteajanjaksona tapahtuneet työntekijävähennykset: || 939 Työntekijävähennykset ennen viiteajanjaksoa ja sen jälkeen: || 0 Vähennettyjen työntekijöiden kokonaismäärä: || 939 Toimenpiteisiin osallistuvien henkilöiden määrä: || 752 Yksilöllisten palvelujen talousarvio: || 1 760 869 euroa EGR:n täytäntöönpanon talousarvio: || 63 000 euroa (3,5 % kokonaistalousarviosta) Kokonaistalousarvio: || 1 823 869 euroa EGR:ltä haettu rahoitusosuus: || 911 934 euroa (50 % kokonaistalousarviosta) HAKEMUKSEN ANALYYSI Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys 4. Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Belgian viranomaiset väittävät, että jatkuvavaletun raakateräksen tuotanto (johon kuuluvat aihiot, teelmät ja laatat), jonka parissa Carsid toimi, on kärsinyt vakavista talouden häiriötiloista ja erityisesti EU:n markkinaosuuden nopeasta pienenemisestä. 5. Belgian viranomaisten mainitsemien tietojen[4] mukaan jatkuvavaletun raakateräksen tuotanto väheni EU-27:ssä vuosien 2006 ja 2011 välillä 197,1 miljoonasta tonnista 170,8 miljoonaan tonniin (–13,4 % eli –2,8 % vuositasolla[5]), kun taas maailmanlaajuisesti tuotanto kasvoi 1 149,6 miljoonasta tonnista 1 438,3 miljoonaan tonniin (+25,1 % eli +4,6 % vuositasolla). Tämä pienensi EU-27:n markkinaosuutta jatkuvavaletun raakateräksen tuotannossa määrällisesti mitattuna 17,1 prosentista vuonna 2006 11,9 prosenttiin vuonna 2011 (−30,7 % eli –7,1 % vuositasolla). Vertailun vuoksi voidaan todeta, että samalla ajanjaksolla Kiinan markkinaosuus kasvoi 35,5 prosentista 46,8 prosenttiin (+32,0 % eli +5,7 % vuositasolla), kun taas viiden muun suurimman tuottajan (joiden osuus maailmanlaajuisesta tuotannosta on yhteensä noin 25–30 %) markkinaosuudet joko laskivat, vaikkakin vähemmässä määrin kuin EU-27:n (Japani, Yhdysvallat ja Venäjä), tai kasvoivat hieman (Etelä-Korea ja Intia). Nämä tiedot osoittavat näin ollen EU:n markkinaosuuden pienentyneen nopeasti jatkuvavaletun raakateräksen tuotannon alalla maailmanlaajuisesti. Markkinaosuus jatkuvavaletun raakateräksen tuotannossa maailmanlaajuisesti (määrä) Lähde: World Steel Association, omat laskelmat. 6. Kuten jäljempänä olevasta kuvasta ilmenee, vuosien 2002 ja 2011 välisenä aikana harkkojen ja puolivalmiiden terästuotteiden[6] tuonti EU-27-maihin kasvoi 13,3 miljoonasta tonnista 18,1 miljoonaan tonniin (+36,8 % eli +3,5 % vuositasolla), kun taas tällaisten tuotteiden vienti pysyi yleisesti vakaana vähentyen 11,0 miljoonasta tonnista 10,8 miljoonaan tonniin (–1,8 % eli –0,2 % vuositasolla), mikä johti kauppataseen yleiseen heikentymiseen (−13,9 %:n vuotuinen kasvu). Harkkojen ja puolivalmiiden terästuotteiden tuonti ja vienti EU-27:ssa (000 tonnia) Lähde: World Steel Association. 7. Näiden kaupan rakenteissa tapahtuneiden muutosten vaikutusta ovat pahentaneet muut tekijät, kuten teräksen kysynnän supistuminen auto- ja rakennusalalla EU:ssa talouskriisin seurauksena ja tuotantokustannusten (raaka-aineet, energia, ympäristöön liittyvät rajoitteet jne.) suhteellinen kasvu. Nämä seikat ovat vahingoittaneet EU:n terästeollisuuden kilpailukykyä ja johtaneet siihen, että teräsalalla on menetetty lukuisia työpaikkoja viime vuosina, mihin ovat olleet syynä tuotantolaitosten sulkemiset ja useiden terästuotteiden valmistajien rakenneuudistukset Euroopassa.[7] Esimerkiksi vuosina 2008–2013 metalliteollisuudessa (NACE Rev. 2:n kaksinumerotaso 24 ’Metallien jalostus’) työskentelevien määrä laski EU-27:ssa noin 280 000:lla 1,44 miljoonasta 1,16 miljoonaan (−19,4 %).[8] 8. Globalisaatiorahasto käynnistettiin vuonna 2007, minkä jälkeen on toimitettu neljä teräsalaa koskevaa EGR-hakemusta.[9] Kolme näistä hakemuksista liittyi globalisaatiosta[10] ja yksi maailmanlaajuisesta rahoitus- ja talouskriisistä[11] johtuviin maailmankaupan huomattaviin rakenteellisiin muutoksiin. Työntekijävähennysten määrä ja 2 artiklan a alakohdan mukaisten kriteerien täyttyminen 9. Kyseinen hakemus perustuu EGR-asetuksen 2 artiklan a alakohdassa vahvistettuun toimintakriteeriin, jonka mukaisesti edellytetään, että vähintään 500 työntekijää vähennetään neljän kuukauden aikana jäsenvaltiossa sijaitsevasta yhdestä yrityksestä. 10. Hakemus koskee 939:ää työntekijävähennystä, jotka toteutettiin neljän kuukauden aikana 28. syyskuuta 2012 – 28. tammikuuta 2013. Kaikki työntekijävähennykset on laskettu päivästä, jona työnantaja antoi yksilöllisen ilmoituksen työntekijän lomauttamisesta tai työsopimuksen päättämisestä, siten kuin asiasta säädetään EGR-asetuksen 2 artiklan toisen kohdan ensimmäisessä luetelmakohdassa (”menetelmä 1”). Selvitys työntekijävähennysten ennakoimattomasta luonteesta. 11. Belgian viranomaisten mukaan Carsidin työntekijävähennyksiä ei olisi voitu ennakoida. Vuonna 2007 Carsid investoi 100 miljoonaa euroa masuuninsa uudistamiseen ja 27 miljoonaa euroa ympäristöön liittyviin parannuksiin. Vuonna 2008 se tilasi laitteita tyhjiöteräksen ja korkean lisäarvon tuotteiden tuotannon kehittämisen aloittamiseksi. Carsid oli lisäksi saanut hiilidioksidipäästöoikeuksia ajanjaksolle 2008–2013 ja pyytänyt hiilidioksidipäästöoikeuksia vuoden 2013 jälkeiselle ajanjaksolle. Kuitenkin marraskuussa 2008 Carsid päätti talouskriisistä johtuvan kysynnän vähenemisen vuoksi keskeyttää tuotantotoimintansa väliaikaisesti. Työntekijöiden edustajien kanssa tehdyn sopimuksen seurauksena tuotantolinjalla työskentelevät työntekijät joutuivat kokoaikaisesti tilapäisesti työttömiksi ja toimistotyöntekijöihin ja johtoon kuuluviin alettiin soveltaa työaikapankkijärjestelyjä tai heidän työaikaansa lyhennettiin. Carsid kärsi vuosina 2008–2011 huomattavia tappioita. Carsid alkoi vuonna 2011 etsiä mahdollisia ostajia mutta ei pystynyt tekemään yritysostosopimusta. Lopulta Carsid ilmoitti maaliskuussa 2012 työpaikkaneuvostolleen, että se oli päättänyt sulkea tuotantolaitoksensa ja ryhtyä työntekijöiden joukkovähentämisiin. Tuen kohteena olevat työntekijät 12. Belgian viranomaiset arvioivat, että 752 vähennetyistä 939 työntekijästä osallistuu EGR:stä yhteisrahoitettaviin toimenpiteisiin.[12] 13. Tuen kohteena olevien työntekijöiden jaottelu sukupuolen, kansalaisuuden ja ikäryhmän mukaan: Luokka || Tuen kohteena olevat työntekijät Sukupuoli: || Miehiä: || 740 || Naisia: || 12 Kansalaisuus: || EU-kansalaisia: || 723 || Muita kuin EU-kansalaisia: || 29 Ikäryhmä: || 15–24-vuotiaita: || 0 || 25–54-vuotiaita: || 595 || 55–64-vuotiaita: || 157 || Yli 65-vuotiaita: || 0 14. Yhdelläkään tuen kohteena olevalla työntekijällä ei ole pitkäaikaista terveysongelmaa tai toimintarajoitetta. 15. Tuen kohteena olevien työntekijöiden ammattiryhmien[13] mukainen jaottelu on seuraava: ISCO-08:n pääluokka || Tuen kohteena olevat työntekijät 1 Johtajat || 34 2 Erityisasiantuntijat || 28 3 Asiantuntijat || 68 4 Toimisto- ja asiakaspalvelutyöntekijät || 27 5 Palvelu- ja myyntityöntekijät || 19 7 Rakennus-, korjaus- ja valmistustyöntekijät || 256 8 Prosessi- ja kuljetustyöntekijät || 320 9 Muut työntekijät || 0 Tuntematon / ei saatavilla || 0 16. Belgian viranomaiset ovat EGR-asetuksen 7 artiklan mukaisesti vahvistaneet, että toimiin osallistumisen ja niiden täytäntöönpanon osalta noudatetaan yhdenvertaisen kohtelun ja syrjimättömyyden periaatteita. Asianomaisen alueen ja sen viranomaisten ja sidosryhmien kuvaus 17. Carsidin työntekijävähennykset vaikuttavat ensisijaisesti Charleroin alueeseen Hainaut’n läänissä, Vallonian alueella Belgian eteläosassa. Charleroin alue (eteläinen Hainaut) on entistä hiilikaivos- ja terästeollisuusaluetta, jolla työllisyys on vahvasti riippuvainen perinteisestä raskaasta teollisuudesta. Vuonna 2012 työttömyysaste Charleroin alueella (arrondissement) oli 21,6 prosenttia verrattuna Vallonian alueen keskimääräiseen 15,8 prosenttiin ja kansallisen tason 11,2 prosenttiin. Työllisyysaste (50,6 %) oli huomattavasti alhaisempi kuin alueellinen (69,0 %) ja kansallinen (61,3 %) keskiarvo.[14] Vuonna 2012 noin 42 prosenttia Charleroin alueelliseen työvoimatoimistoon (FOREM) rekisteröityneistä työnhakijoista oli ollut työttömänä yli kaksi vuotta, ja 58 prosentilla ei ollut keskiasteen koulutusta.[15] 18. Toimenpiteet toteuttaa FOREM (Vallonian alueen julkinen työvoima- ja koulutuspalvelu) uudelleensijoitusyksikön (cellule de reconversion) avulla. Yksikkö on perustettu nimenomaisesti joukkoirtisanomisiin liittyvien oikeudellisten velvoitteiden osana.[16] Carsidin uudelleensijoitusyksikköä hallinnoi komitea, jossa ovat mukana työllisyys-, koulutus- ja talousasioista vastaavat Vallonian viranomaiset, FOREM, ammattiliitot ja alakohtaiset ammatillisen koulutuksen organisaatiot. 19. FOREMin lisäksi toimenpiteiden yleiseen koordinointiin ja täytäntöönpanoon osallistuviin organisaatioihin kuuluvat näin ollen seuraavat: – Vallonian hallitus (rakennerahastojen koordinoinnista vastaava Vallonian alueen pääministeri, työllisyys- ja koulutusministeri, talousministeri); – ammattiliitot (FGTB ja CSC); – Vallonian alueella toimivat alakohtaiset ammatillisen ja teknisen koulutuksen keskukset (centres de compétences)[17]; – Belgian ranskankielisen yhteisön Euroopan sosiaalirahastosta (ESR) vastaava virasto. Työntekijävähennysten odotettu vaikutus paikalliseen, alueelliseen tai koko maan työllisyyteen 20. Carsidin työntekijävähennysten odotetaan merkittävästi pahentavan työttömyyttä Charleroin alueella (eteläinen Hainaut). Kuten edellä on todettu, Charleroin alueella on korkea työttömyysaste. Pitkäaikaistyöttömien osuus on suuri, ja koulutus- ja osaamistaso on alhainen. Talouskriisin vaikutukset ovat olleet voimakkaammat Charleroin alueella kuin muualla Valloniassa. Työllisyyden alakohtainen rakenne Charleroin alueella selittää tätä suuntausta osittain, sillä valmistusteollisuuden asema on siellä vahvempi kuin muualla Valloniassa. Valmistusteollisuuden alalla on kaiken kaikkiaan suuri määrä työpaikkoja (19 500), ja eteläinen Hainaut näyttää erikoistuneen tähän alaan. Valmistusteollisuuden työpaikkojen määrä eteläisessä Hainaut’ssa on kuitenkin vähentynyt rajusti viime vuosina (–15,3 % vuosina 2007–2012) erityisesti aloilla, joilla yritykset usein työllistävät suuria määriä työntekijöitä, esimerkkeinä koneiden ja laitteiden valmistus (esim. Caterpillar: –970 työpaikkaa (–18,6 %), metalliteollisuus (esim. Carsid, Industeel, Aperam, Thy-Marcinelle): −110 työpaikkaa (−30,6 %), metallituotteiden valmistus (esim. Cofely Fabricom): −399 työpaikkaa (−12,3 %) ja muiden kuljetusvälineiden valmistus (esim. Sonaca, SABCA): −160 työpaikkaa (−5,5 %). Näillä aloilla toimivat paikalliset yritykset voivat ottaa vastaan vain pienen osan Carsidin vähentämistä työntekijöistä. Kun otetaan huomioon, että työllisyys on valmistusteollisuuden alalla vähentynyt myös läheisillä Namurin ja maan keskiosan alueilla, on todennäköistä, että kyseisten työntekijöiden on kouluttauduttava uudelleen löytääkseen töitä muissa ammateissa ja muilla aloilla. Rahoitettavat yksilölliset palvelut ja arvioitujen kustannusten jakautuminen 21. Vain joitakin toimenpiteitä, jotka kuuluvat Belgian viranomaisten Carsidin vähentämien työntekijöiden tukemiseksi toteuttamiin toimiin, yhteisrahoitetaan EGR:stä. Tähän EGR-hakemukseen ei ole näin ollen sisällytetty toimenpiteitä, jotka ovat pakollisia työntekijöiden joukkovähentämisten yhteydessä Belgiassa ja jotka toteutetaan osana uudelleensijoitusyksikön tavanomaista toimintaa (esim. uudelleensijoittumisessa tukeminen, koulutus, työnhakuneuvonta ja uraneuvonta jne.).[18] Toimenpiteitä (pakolliset toimenpiteet ja EGR:n toimenpiteet) hallinnoi yleisesti FOREM. 22. Vähennetyille työntekijöille annettavat yksilölliset palvelut, joita EGR yhteisrahoittaa, koostuvat seuraavista toimenpiteistä (ryhmitelty luokittain)[19]: 1) Yksilöllinen työnhakuneuvonta, yksittäisten tapausten hallinnointi ja yleiset tiedotuspalvelut: – Uudelleensijoittuminen (tuki/ohjaus/integrointi): Nämä palvelut perustuvat uudelleensijoitusyksikön tavanomaiseen toimintaan. Palvelut tarjoaa FOREMin henkilöstöstä muodostuva tiimi (projektipäällikkö, erikoisneuvonantajat) yhteistyössä entisten työntekijöiden edustajien kanssa, jotka toimivat ’sosiaaliavustajina’ (accompagnateurs sociaux) tavoitteenaan kannustaa työntekijöitä osallistumaan toimenpiteisiin ja auttaa heitä hallinnollisissa menettelyissä. Yhteydenpidon helpottamiseksi työntekijöiden kesken palvelut tarjotaan yhteisesti kaikille vähennetyille työntekijöille tähän tarkoitukseen varatuissa tiloissa. Palvelut kattavat kolmentyyppisiä toimia: i) kollektiivinen tiedotus työnhakutekniikoista (ansioluettelon ja hakukirjeen laatiminen, verkkoresurssien käyttö jne.), työlainsäädännön selventäminen (uudelleensijoittuminen, työttömyys, työsopimus, eläke), syrjinnästä valistaminen, sellaisten ammattien ja alojen esittely, joilla on työllistämispotentiaalia jne.; ii) yksiölliset haastattelut FOREMin neuvonantajan kanssa (osaamisen kartoitus, urapolku, koulutusta koskeva ohjaus jne.); iii) vapaa ja avoin pääsy työnhaussa avustaviin välineisiin (tietotekniset laitteet, joissa on internetyhteys, puhelin, erityisdokumentaatio jne.). Tämä toimenpide koskee kaikkia tuen kohteena olevia 752:ta työntekijää, ja sen kesto on enintään 24 kuukautta. FOREM toteuttaa myös erityistoimia, joilla helpotetaan työnhakua ja tasoitetaan uudelleensijoittumisprosessissa ilmeneviä vaikeuksia. Näihin kuuluu kokouksia vähennettyjen työntekijöiden ja potentiaalisten työnantajien välillä (työvoiman kysynnän ja tarjonnan yhteensovittaminen), yrityskäyntejä, kokouksia rekrytoijien kanssa työpaikkahaastatteluun valmistautumiseksi ja kokemusten vaihtoa muiden työntekijöiden kanssa, jotka ovat jo kouluttautuneet uudelleen tai löytäneet työtä joukkovähentämisen jälkeen. 2) Koulutus ja uudelleenkoulutus: – Integroitu koulutus: Joko FOREM tai osaamiskeskukset (centres de competences) tai IFAPME[20] voivat järjestää erityyppisiä ammatillisen koulutuksen kursseja mahdollisesti kaikille 752:lle tuen kohteena olevalle työntekijälle (kurssin tyypin mukaan). Ensivaiheessa FOREMin henkilöstö auttaa kutakin osallistujaa määrittelemään työhön liittyvät tavoitteensa ja ohjaa heidät yhteen kolmesta koulutusmoduulista. Työntekijät, jotka voivat kouluttautua uudelleen samantapaiseen ammattiin kuin se, jossa he toimivat Carsidissa, voivat joko osallistua johonkin tiettyyn tai erikoistumismoduuliin (40 tuntia) osaamisensa kehittämiseksi ja saattamiseksi ajan tasalle (esim. haarukkatrukin käyttäjä, erityishitsaus, tietotekniset taidot) tai uuteen pätevöitymiseen johtavalle täydennyskurssille (320 tuntia), jonka ansiosta työntekijä voi hakea työpaikkaa uudessa ammatissa teollisuussektorilla. Kouluttautuakseen uudelleen täysin eri alalle työntekijät voivat osallistua ammatilliseen koulutukseen (keskimäärin 960 tuntia) kyseisessä ammatissa tarvittavan osaamisen hankkimiseksi. Kunkin koulutusmoduulin päätteeksi uudet taidot voidaan arvioida ja dokumentoida. Koulutuksen tyypin ja osaamisen alan mukaan osallistujille annetaan joko virallinen todistus osaamisesta (eli pätevyystodistus) tai osallistumistodistus (osaamisesta tai ammateista, joista ei ole olemassa virallista todistusta) tai heidän taitonsa validoidaan (virallisten kurssien ulkopuolella hankitut taidot ja osaaminen). Virallinen todistus osaamisesta todennetaan arviointitesteillä, joiden perusteella myönnetään koulutuksella hankittua osaamista koskeva todistus (Certificat des Compétences Acquises en Formation – CECAF). Osaamisen validointi todennetaan arviointitesteillä, joiden perusteella myönnetään osaamista koskeva asiakirja (titres de compétences). – Kokemuksen siirtäminen: Kokeneet työntekijät voivat parantaa omaa osaamistaan ja taitotietoaan ryhtymällä opettajiksi tai kouluttajiksi teknisen koulutuksen alalla. FOREM ja teknisen koulutuksen eri haarojen liitot kehittävät erityisen valistus- ja esikoulutusmoduulin tiettyjen työntekijöiden kannustamiseksi kouluttautumaan ammatillisen koulutuksen opettajiksi. Moduuli sisältää tiedotusta, teknistä tukea, kokouksia alan toimijoiden kanssa ja käyntejä paikan päällä. Moduuli kestää kahdeksan viikkoa, ja se kohdennetaan noin 10 työntekijään. 23. Kyseiset toimenpiteet ovat aktiivisia työmarkkinatoimenpiteitä, jotka kuuluvat EGR-asetuksen 3 artiklassa määriteltyihin tukikelpoisiin toimiin. 24. Toimenpiteiden kokonaiskustannukset ovat arviolta 1 823 869 euroa, joista yksilöllisten palvelujen kustannukset ovat 1 760 869 euroa ja EGR:n täytäntöönpanokustannukset 63 000 euroa (3,5 % kokonaiskustannuksista). EGR:stä haettu rahoitusosuus on yhteensä 911 934 euroa (50 prosenttia kokonaiskustannuksista). Toimenpiteet || Tuen kohteena olevien työntekijöiden arvioitu määrä || Arvioidut kustannukset tuen kohteena olevaa työntekijää kohti (euroa)* || Kustannukset yhteensä (EGR ja kansallinen yhteisrahoitus) (euroa)* Yksilölliset palvelut: || || || 1) Yksilöllinen työnhakuneuvonta, yksittäisten tapausten hallinnointi ja yleiset tiedotuspalvelut: || || || – Uudelleensijoittuminen (tuki/ohjaus/integrointi) || 752 || 1 803 || 1 355 569 2) Koulutus ja uudelleenkoulutus: || || || – Integroitu koulutus || 752 || 535 || 402 300 – Kokemuksen siirtäminen || 10 || 300 || 3 000 Välisumma: || – || – || 1 760 869 EGR:n täytäntöönpanokustannukset: || || || 1. Valmistelutoimet || – || – || 0 2. Hallinnointi || – || – || 19 200 3. Tiedotus ja mainonta || – || – || 43 800 4. Valvontatoimet || – || – || 0 Välisumma: || – || – || 63 000 Kokonaiskustannukset: || – || – || 1 823 869 EGR:n rahoitusosuus (50 % kokonaiskustannuksista) || – || – || 911 934 * Luvut ovat pyöristettyjä. 25. Belgian viranomaiset ovat vahvistaneet, että toimenpiteet ovat täydentäviä rakennerahastoista rahoitettavien toimien kanssa ja että käytössä on asianmukaiset toimenpiteet, joilla estetään rahoituksen päällekkäisyys. Päivämäärä, jolloin yksilöllisten palvelujen tarjoaminen tuen kohteena oleville työntekijöille aloitettiin tai on tarkoitus aloittaa 26. Belgian viranomaiset aloittivat yksilöllisten palvelujen tarjoamisen tuen kohteena oleville työntekijöille 1. lokakuuta 2012. Näihin toimenpiteisiin liittyviin menoihin voidaan näin ollen myöntää rahoitustukea EGR:stä kyseisestä päivästä alkaen. Menettelyt työmarkkinaosapuolten kuulemiseksi 27. Toimenpiteet ovat tulosta lukuisista eri työmarkkinaosapuolten kesken elokuun 2012 ja tammikuun 2013 välisenä aikana pidetyistä keskusteluista ja valmistelevista kokouksista. Kuten edellä mainittiin, ammattiliitot ovat suoraan mukana uudelleensijoitusyksikön hallinnossa ja tiettyjen toimenpiteiden täytäntöönpanossa. 28. Belgian viranomaiset ovat vahvistaneet, että kansallisessa ja EU:n lainsäädännössä säädettyjä joukkoirtisanomisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 29. Belgian liittovaltion lainsäädännön[21] nojalla yritysten, jotka toteuttavat joukkovähentämisiä, on tarjottava uudelleensijoituspalveluja vähennetyille työntekijöille. Näiden palvelujen on kestettävä vähintään 30 tuntia kolmen kuukauden ajanjaksolla alle 45-vuotiaiden työntekijöiden tapauksessa ja vähintään 60 tuntia kuuden kuukauden ajanjaksolla 45-vuotiaiden ja sitä vanhempien työntekijöiden tapauksessa. Kaikkien muiden kuin tilapäisten työntekijöiden on osallistuttava tällaisiin uudelleensijoituspalveluihin, lukuun ottamatta tiettyjä poikkeuksia. Vallonian lainsäädännön[22] nojalla työntekijöitä edustavat järjestöt voivat pyytää FOREMia perustamaan uudelleensijoitusyksikön antamaan tukea vähennetyille työntekijöille. FOREMin päätös perustaa uudelleensijoitusyksikkö on harkinnanvarainen, eikä työnantajien tai työntekijöiden ole pakollista osallistua yksikön toteuttamiin toimenpiteisiin. Uudelleensijoitusyksikön tarjoamien palvelujen voidaan kuitenkin katsoa täyttävän uudelleensijoituspalveluja koskevat oikeudelliset velvoitteet. 30. Belgian viranomaiset ovat vahvistaneet seuraavaa: – EGR:stä saatavalla rahoitustuella ei korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla[23]; – toimenpiteillä tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; – toimenpiteet eivät saa rahoitustukea muista unionin rahastoista ja rahoitusvälineistä[24]. Hallinnointi- ja valvontajärjestelmät 31. Hakemuksessa on hallinnointi- ja valvontajärjestelmien seikkaperäinen kuvaus, jossa täsmennetään eri elinten vastuulla olevat tehtävät. Ohjauskomitea, joka koostuu kaikista EGR:n toimenpiteiden täytäntöönpanoon osallistuvista organisaatioista, varmistaa yleisen seurannan ja koordinoinnin. EGR:n rahoitustuen hallinnoinnista ja valvonnasta vastaavat samat elimet kuin Euroopan sosiaalirahaston osalta. Yksi ESR:n Belgian ranskankielisen yhteisön viraston yksikkö toimii hallintoviranomaisena ja toinen erillinen yksikkö ESR:n virastossa toimii maksuviranomaisena. Belgian ranskankielisen yhteisön pääsihteeristö toimii todentamisviranomaisena ja FOREM välittävänä elimenä. Rahoitus 32. Vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[25] 12 artiklassa sallitaan se, että EGR:stä voidaan ottaa vuosittain käyttöön enintään 150 miljoonaa euroa (vuoden 2011 hintoina) ylittämällä rahoituskehyksen asianomaisten otsakkeiden enimmäismäärät. 33. Ottaen huomioon EGR:stä myönnettävän rahoitustuen enimmäismäärän samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko pyydetty määrä (911 934 euroa), joka on 50 prosenttia toimenpiteiden kokonaiskustannuksista. 34. Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[26] 13 kohdan mukaisesti yhdessä ehdotetun päätöksen EGR:n varojen käyttöönotosta. 35. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2014 talousarvioon 2. joulukuuta 2013 tehdyn toimielinten sopimuksen 13 kohdan mukaisesti. Maksumäärärahojen lähteet 36. Käsillä olevan hakemuksen kohteena olevat 911 934 euroa katetaan vuoden 2014 talousarvion EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/002 BE/Carsid, Belgia) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[27] ja erityisesti sen 12 artiklan 3 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[28] ja erityisesti sen 13 kohdan, ottavat huomioon Euroopan komission ehdotuksen[29] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[30] 12 artiklassa säädetään. (3) Belgia esitti 2 päivänä huhtikuuta 2013 hakemuksen EGR:n varojen käyttöönottamiseksi yrityksen Carsid SA työntekijävähennysten vuoksi ja toimitti sitä täydentäviä lisätietoja 4 päivään heinäkuuta 2014 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 911 934 euroa. (4) Tämän vuoksi EGR:stä olisi otettava käyttöön varoja rahoitustuen antamiseksi Belgian hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 911 934 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 406, 30.12.2006, s. 1. [2] Carsid tuotti teräslaattoja, jotka oli tarkoitettu jatkojalostukseen Duferco-konserniin Belgiassa kuuluvissa laitoksissa (pääasiassa rakennusalalla, kuljetusvälineiden alalla ja autoteollisuudessa käytettävien kuuma- ja kylmävalssattujen tuotteiden valmistukseen). Carsid oli vuosina 2006–2011 osa Dufercon ja NLMK:n yhteisyritystä. Tämä hakemus liittyy siten hakemuksen EGF/2013/007 BE/Hainaut steel (Duferco-NLMK). [3] Tämä hakemus korvaa hakemuksen EGF/2012/009 BE/Carsid, jonka Belgian viranomaiset peruuttivat. [4] Lähde: World Steel Association, Steel Statistical Yearbook 2012. [5] Compound Annual Growth Rate (yhdistetty vuotuinen kasvuaste). [6] Tämä tilastoluokka sisältää harkot, aihiot, teelmät ja laatat. [7] Vrt. komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Kilpailukykyistä ja kestävää eurooppalaista terästeollisuutta koskeva toimintasuunnitelma (COM(2013) 407). [8] Lähde: Eurostat (online-datakoodi: lfsa_egan22d). Alakohtaista työllisyyttä koskevia tietoja ei ole saatavilla eriytetymmin kuin NACE Rev. 2:n kaksinumerotasolla. [9] Ks. EGR:n tietokanta, joka on saatavilla osoitteessa http://ec.europa.eu/social/main.jsp?catId=582. [10] Ks. luonnokset komission ehdotuksiksi, jotka koskevat seuraavia asioita: EGF/2009/022 BG/Kremikovtsi (komissio hylkäsi hakemuksen), EGF/2012/010 RO/Mechel (päätös COM(2014) 255 final, 7.5.2014), EGF/2013/007 BE Hainaut steel (Duferco-NLMK) (hakemus esitettiin komissiolle 27. syyskuuta 2013). [11] Asia EGF/2010/007 AT/Steiermark / Niederösterreich. Päätös 2011/652/EU, annettu 27. syyskuuta 2011 (EUVL L 263, 7.10.2011, s. 9). [12] Muut 187 työntekijää joko kieltäytyivät rekisteröitymästä uudelleensijoittumistoimenpiteiden edunsaajiksi tai päättivät pyytää poikkeusta (koska ovat yli 58-vuotiaita tai ovat olleet yrityksen palveluksessa yli 38 vuotta). [13] Kansainvälisen ammattiluokituksen (ISCO-08) asiaankuuluvat pääluokat. [14] Lähde: Steunpunt WSE. [15] Lähde: FOREM. [16] Ks. 29 kohta. [17] Nämä keskukset toteuttavat koulutustoimia, ennakoivaa suunnittelua ja tiettyjä ammatteja tai aloja käsitteleviä valistustoimia. Vallonian hallintoalue, FOREM, kyseisten alojen työmarkkinaosapuolet, tutkimuskeskukset ja yliopistot perustavat nämä keskukset yhteistyössä. [18] Ks. 29 kohta. [19] 4. heinäkuuta 2014 toimittamissaan lisätiedoissa Belgian viranomaiset muuttivat huomattavasti toimenpiteitä siten, että ne vastaavat toimenpiteiden täytäntöönpanon todellista tilaa. Useat alun perin suunnitellut toimet eivät nyt sisälly hakemukseen. [20] IFAPME (Institut wallon de Formation en Alternance et des indépendants et Petites et Moyennes Entreprises) on julkinen koulutuslaitos, joka tarjoaa työhön liittyvää kaksiosaista koulutusta oppisopimuskoulutuksen muodossa ja kursseja pk-yritysten johtajille. [21] Arrêté royal relatif à la gestion active des restructurations, 9. maaliskuuta 2006 (Belgisch Staatsblad / Moniteur Belge, 31.3.2006, éd. 2, s. 18309). [22] Décret de la Région wallonne relatif au plan d’accompagnement des reconversions, 29. tammikuuta 2004 (Belgisch Staatsblad / Moniteur Belge, 10.3.2004, s. 13547). [23] EGR:n rahoitustuen ansiosta Belgian viranomaiset voivat jatkaa uudelleensijoituspalvelujen tarjoamista pakollisten ajanjaksojen yli ja toteuttaa lisätoimenpiteitä. Belgian viranomaiset ottavat EGR:lle osoitettujen kustannusten laskennassa huomioon oikeudellisten velvoitteiden alaisena kautena toteutetut toimenpiteet (tämä koskee ainoastaan toimenpidettä ’Uudelleensijoittuminen (tuki/ohjaus/integrointi)’). Pakollisena ajanjaksona toteutettujen uudelleensijoituspalvelujen tuntimäärä vähennetään siitä uudelleensijoituspalvelujen kokonaistuntimäärästä, josta kukin tuen kohteena oleva edunsaaja on hyötynyt. [24] ESR:n rahoitustukea myönnettiin lähentymistä koskevan toimenpideohjelman (2008–2013) toimintalinjasta 2.2 hankkeelle (EnTrain – En Transition-Reconversion-Accompagnement), jolla pyrittiin kehittämään pedagogisia menetelmiä uudelleensijoitusyksiköille yleensä. [25] EUVL L 347, 20.12.2013, s. 884. [26] EUVL C 373, 20.12.2013, s. 1. [27] EUVL L 406, 30.12.2006, s. 1. [28] EUVL C 373, 20.12.2013, s. 1. [29] EUVL C […], […], s. […]. [30] EUVL L 347, 20.12.2013, s. 884.